দেশের প্রধান পাট ব্যবসা কেন্দ্র হচ্ছে খুলনার দৌলতপুর ও নারায়ণগঞ্জ। খোঁজ নিয়ে  জানা যায়, দৌলতপুর ও নারায়ণগঞ্জ মার্কেটেও পাটের দাম কমে গেছে। এর প্রভার পড়েছে সারাদেশের পাটের বাজারে। অনেক পাট ব্যবসায়ী এবার মোটা লোকসানের মুখে পড়বে। পাট রফতানিকারক প্রতিষ্ঠান খুলনার দৌলতপুরের উত্তরা ট্রেডার্সের মালিক প্রদীপ কুমার ভট্টাচার্য লক্ষণ জানান, বাংলাদেশের পাটের প্রধান ক্রেতা হচ্ছে ভারত, চীন, পাকিস্তান ও মধ্যপ্রাচ্যের দেশগুলো। তারা পাটের দাম কমিয়ে দিয়েছে। তিনি জানান, আন্তর্জাতিক বাজারে পাটের দাম টনপ্রতি ১০০ ডলার কমেছে। যার প্রভাব বাংলাদেশের অভ্যন্তরীণ পাটের বাজারে পড়েছে বলে তিনি জানান।